Անտուան Բելո

Անտուան Բելո (, ), ֆրանս-ամերիկացի գրող, ում ստեղծագործությունները թարգմանվել են բազմաթիվ լեզուներով։ Վեպերի թեմաները բազմազան են՝ իրականության և հնարանքի կապը, մարդկային ճանաչողությունը և լրագրությունը։ Ներկայումս (2015) ապրում է Նյու Յորքում։

Կենսագրություն 
Անտուան Բելոն ծնվել է 1970 թվականի մարտի 25-ին Բոստոնում։ Սերում է ֆրանսիացի գրող Մարսել Էմեի ընտանիքից։

Նախքան ամբողջությամբ գրելուն տրվելը Բելոն համահիմնադրել է ֆրանսիական Ուբիկուս (Ubiqus) կազմակերպությունը, որը վաճառել է 2007 թվականին։

2002 թվականից ապրում է Նյու Յորք քաղաքում։

2007 թվականին ստեղծում է Rankopedia վարկանիշային կայքը, որտեղ ցանկացած այցելու իր նախընտրած թեմայով կարող է ստեղծել վարկանիշային աղյուսակներ։ Նույն թվականին Ֆրանսիայի նախագահական ընտրությունների ժամանակ սատարում էր Նիկոլա Սարկոզիին։

Գրական գործունեություն 
Բելոյի առաջին գիրքը՝ «Les Funambules»-ը, պատմվածքների ժողովածու էր, որը տպագրվել է Ֆրանսիայում 1996 թվականին։ Գիրքը Մարսել Բլանշետի Fondation de la Vocation հիմնադրամի կողմից արժանացել է գրական մրցանակի։

Այնուհետև Բելոն հրատարակել է ևս 7 վեպ, որոնք թարգմանվել են մի շարք լեզուներով՝ գերմաներեն, ռուսերեն, հունարեն և ճապոներեն։ Միայն մեկն է հասանելի անգլերեն՝ «The Missing Piece»-ը։

Բելոյի հայտնի գործը՝ «Les Falsificateurs» տրիլոգիան, պատմում է միջազգային գաղտնի կազմակերպության մասին, որը կեղծում է իրականությունը և վերաշարադրում պատմությունը։ Վեպի առաջին մասը հրատարակվել է 2007 թվականին։

«Les Éclaireurs»-ը 2009 թվականին արժանացել է Télérama մրցանակին, որը համարվում է ֆրանսիական մշակութային հեղինակավոր մրցանակներից մեկը։

«Les Producteurs»-ը լույս է տեսել 2015 թվականին։

2012 թվականին հրատարակում է «L'Actualité et Légendes» գրքի էլեկտրոնային տարբերակը (eBook)։

Բելոյի գրական կյանքի վրա մեծապես ազդել է Ռուսաստանում ծնված ամերիկացի փիլիսոփա և վիպասան Այն Ռանդի «Ատլանտը թոթվեց ուսերը» ստեղծագործությունը։

Մատենագրություն 
 Les Funambules, recueil de nouvelles (Manikin 100, Soltino, Go Ganymède !, Le dossier Krybolski et L'année Zu), éditions Gallimard, 1996. ISBN 978-2070745029
 Éloge de la pièce manquante, éditions Gallimard, 1998. ISBN 978-2070358533
 Les Falsificateurs, éditions Gallimard, 2007. ISBN 978-2070355273
 Les Éclaireurs, éditions Gallimard, 2009. ISBN 978-2070124268
 Enquête sur la disparition d'Émilie Brunet, éditions Gallimard, 2010. ISBN 978-2070130405
 Mateo, éditions Gallimard, 2013. ISBN 978-2070140114
 Roman américain, éditions Gallimard, 2014. ISBN 978-2070144297
 Les Producteurs, éditions Gallimard, 2015. ISBN 978-2070147854

Ծանոթագրություններ

Արտաքին հղումներ 
 Պաշտոնական կայք

Ֆրանսիացի գրողներ
Ամերիկացի գրողներ
Բոստոն քաղաքում ծնվածներ
Գրողներ այբբենական կարգով
Արվեստի և գրականության ֆրանսիական շքանշանի ասպետներ
20-րդ դարի ֆրանսիացի վիպասաններ
20-րդ դարի պատմվածքագիրներ